Bespreking:Anton Goosen - Wikipedia
Ek is nou nie so bekend met hierdie kunstenaars nie, maar het Anton Goosen ook 'n gemengde Afrikaanse/Engelse program en agtergrond soos David Kramer? --Alias 08:12, 17 08 2004 (UTC)
(Lekker antw geformuleer en toe ek wou stoor, weg is die wiki. Ons kon amper 'n aanlyn-geselskamer begin het, vandag.) Ek dink die antwoord kan wees om al hierdie musikante as Suid-Afrikaans te klassifiseer. Indien gebore uit Afrikaanse huis en/of indien enige-een dan oorwegend in Afrikaans skryf/dig/sing (al is hy van nie-Afrikaanse "afkoms"), kan dit so aangeteken word. Goosen se program sluit ook albums/optredes in waar Engels gesing word. Die groepe wat in Suid-Afrikaanse musikante vermeld word, is oorwegend "alternatief" en sommige gebruik dikwels Engels-verbasterde taal :-) Ek laat my graag deur jou insig lei, dus sal 'n duidelike mening, soos wat jy dit dalk alleen ten beste kan formuleer, verwelkom word.--GerharBe 15:06, 17 08 2004 (UTC)
Ag weet jy, miskien kloof ons hare. My sterkste gevoel oor al hierdie is dat ons moet doen wat die beste is vir die ensiklopedie want dit gaan bietjie stadig hier (maw ons kan dalk bietjie minder tyd aan ons verskille spandeer spandeer).
Oor die spesifieke onderwerp hier (Afrikaans vs Suid-Afrikaans), dink ek ons stem saam: indien oorwegend Afrikaans voel ek dit het meer waarde om "Afrikaans" te gebruik bloot omdat dit meer sê as bloot "Suid-Afrikaans". Vergelyk "Die kat is 'n dier" met "Die kat is 'n soogdier". Verder dink ek dit is tot 'n mate deel van Afrikaans om veeltalig te wees. Geen gerespekteerde universiteitskoor sal 'n hele program in Afrikaans aanbied nie. (Dink ook aan Antjie Krog se "Country of my scul") Ek wil verkieslik nie betrokke raak in 'n argument oor of Afrikaans met Engelse woorde nog Afrikaans is nie (as dit nodig raak kan ek dan my opinie gee) en vir die rekord moet ek dalk net sê (terwyl hierdie nou by Anton Goosen se artikel is) dat ek nie 'n idee van sy musiek/lewe of linguistiese oriëntasie het nie. Miskien moet ek oefen om nie my neus in elke saak te steek nie - ek het juis soveel minder tyd deesdae :-). Groete, --Alias 17:41, 17 08 2004 (UTC)